Diari Oficial de la Generalitat Valenciana


Sumari del DOGV 6034, del 12-06-2009 (2009/6787)

ORDE de 27 de maig de 2009, de la Conselleria d'Educació, per la qual es modifica el Conveni de creació de l'escola infantil denominada El Albergue, de Benidoleig, per ampliació del nombre d'unitats.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6034

Data del DOGV
:   12-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/6787


Data del document
:   27-05-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * centre d'ensenyament

ORDE de 27 de maig de 2009, de la Conselleria d'Educació, per la qual es modifica el Conveni de creació de l'escola infantil denominada El Albergue, de Benidoleig, per ampliació del nombre d'unitats. [2009/6787]  
L'expedient ha sigut iniciat a instància del representant de l'Ajuntament de Benidoleig, entitat titular de l'escola infantil denominada El Albergue, de Benidoleig, situada al carrer Raconà, 9, de la citada localitat i amb número de codi 34961853, i en este sol·licita la modificació del conveni de creació, per ampliació del nombre d'unitats d'Educació Infantil de Primer Cicle.  
El 31 de juliol de 2004 es va subscriure un conveni entre la Generalitat Valenciana (Conselleria de Cultura, Educació i Esport) i l'Ajuntament de Benidoleig (Alacant) amb què es creava l'escola d'Educació Infantil de Primer Cicle denominada El Albergue, de titularitat municipal, a Benidoleig, per a impartir ensenyaments d'Educació Infantil de Primer Cicle amb 1 unitat i un màxim de 8 llocs escolars.  
En la clàusula sèptima del citat conveni s'autoritza el conseller de Cultura i Educació, per delegació, conforme a l'article 13.5 de la Llei 30/1992 de 26 de novembre, per a aprovar, mitjançant orde, qualsevol modificació que es produïsca en les ensenyances, instal·lacions i la resta de requisits que ha de reunir el centre.  
La Direcció General d'Ordenació i Centres Docents va declarar, a través de la Resolució de data 17 de febrer de 2009, l'adequació de les instal·lacions proposades, pel que fa a espais educatius, al que disposa la legislació aplicable, per la qual cosa, l'autorització d'obertura i funcionament ha d'ajustar-se a allò que es disposa en l'article 6.3 del Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.   
Vist que la Unitat Tècnica i la Inspecció Educativa de la Direcció Territorial d'Educació de Alacant han emés informes favorables en el seu respectiu àmbit competencial.  
Vistes la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 2/2006, de 3 de maig (BOE de 04.05.2006), d'Educació; el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris, i el Decret 2/2009, de 9 de gener (DOCV de 14.01.2009), del Consell, pel qual s'establixen els requisits mínims que han de complir els centres que impartisquen el Primer Cicle de l'Educació Infantil a la Comunitat Valenciana.  
Vista la proposta de la Direcció General D'Ordenació i Centres Docents de data 27 de maig de 2009, i de conformitat amb esta, i en exercici de les atribucions conferides per l'article 28.e de la Llei 5/1983, de 30 de desembre, del Consell.  
ORDENE  
Únic  
Aprovar la modificació del conveni de creació de l'escola que s'indica a continuació, en els termes que s'hi especifiquen:  
Denominació genèrica del centre: Escola Infantil de Primer Cicle  
Denominació específica del centre: El Albergue  
Domicili: C/ Raconà, 9  
Localitat: Benidoleig  
Província: Alacant  
Codi: 34838145  
Titular: Ajuntament de Benidoleig  
Modificació que s'autoritza:   
S'amplia 1 unitat a l'escola mencionada, de manera que quedarà configurada amb la composició següent:  
2 unitats d'Educació Infantil de Primer Cicle, amb 27 llocs escolars.  
- 1 unitat per a xiquets de 0-2 anys amb 8 llocs escolars.  
- 1 unitat per a xiquets de 2-3 anys amb 19 llocs escolars.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes des de la data en què es dicta; no obstant això, els seus efectes acadèmics s'entenen referits al començament del pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la notificació. En els litigis entre les administracions públiques no es podrà interposar recurs en via administrativa, si bé es podrà fer ús del requeriment previst en l'article 44 de la Llei 29/1998.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar de l'endemà de la publicació en el Diari Oficial de la Comunitat Valenciana.  
València, 27 de maig de 2009  
El conseller d'Educació,  
ALEJANDRO FONT DE MORA TURÓN